Inskrywings vir Vrystaat-fees se 'Wolkewinkel' nou oop | Netwerk24
Deur Elretha Britz 12 Augustus 2020 16:00
Atie Kamper, die Wolkewinkel se organiseerder, en Ricardo Peach, die Vrystaat Kunstefees se feesdirekteur Foto: Bloemnuus
Atie Kamper, organiseerder van die kunsmark, het dié woord geskep en sê die winkel is "spesiaal begin om groter sigbaarheid aan uitstallers en hul produkte asook meer besigheid te bied".
Om deel te word van die platform is 'n eenvoudige proses en boonop gratis.
Elke handelaar kan voorlopig vir die verkoop van vyf produkte aansoek doen, wat landwyd deur die kunstefees se sosialemediaspan bemark sal word. Foto's van die produkte is noodsaaklik en kan aangeheg word deur die aanwysings op die aansoekvorm te volg.
Kamper sê sy bied ook 'n aansporing aan: Die eerste agt deelnemers sal geen persentasie van hul inkomste uit hul eerste vyf bestellings aan die Vrystaat Kunstefees hoef af te staan nie. Daarna word 10% op die verkope vir die fees gehef.
Sy wys ook daarop dat uitstallers die koerierkoste, feesheffing en die persentasie aan die finansiële instansie wat die betalings hanteer, vir die produkkoste moet bereken.
'n Webinaar word op Donderdag 20 Augustus van 14:00 tot 15:00 gehou oor die funksionering van die Wolkewinkel en waar uitstallers vrae kan vra om onsekerhede uit te skakel. 'n Amptelike uitnodiging sal gestuur word om aan die webinaar deel te neem. Belangstellendes kan Isabel Lock by isabel.lock@gmail.com kontak.